પોલીસે જેટલું જોર વીરપ્પનની શોધમાં લગાવ્યું હશે એટલું જ કદાચ રામુએ એના પાત્ર માટે પર્ફેક્ટ કલાકાર શોધવામાં લગાવ્યું હોવું જોઈએ. ઓરિજિનલ વીરપ્પન કરતાંય આ પડદા પરનો વીરપ્પન વધુ ખોફનાક લાગે છે. તેની આઇકૉનિક મૂછોથી લઈને તગતગતી મોટી આંખો, કર્લી વાળ, લાંબું નાક, સ્કિનટોન, સોટી જેવાં કદ-કાઠી અને સૌથી વધુ તેની હદ બહારની ક્રૂરતા. આ બધું એ હદે રિયલ છે કે આપણને બીક લાગી જાય કે હમણાં પડદાની બહાર નાળચું ફેરવીને આપણનેય ભડાકે દેશે. એ કાસ્ટિંગ અને સંદીપ ભારદ્વાજની ઍક્ટિંગ માટે ફુલ માક્ર્સ.